[{"text_idx": "#000002", "text": "Pu\u0308hapa\u0308eval, 16. aprillil Ha\u0308a\u0308demeeste vallas Rannametsas peetud Luitejooks ta\u0308hendas paljudele hooaja algust, tuues starti 368 jooksjat, 114 ka\u0308ijat-kepiko\u0303ndijat, 51 koertekrossil ja 29 -retkel osalejat ning 256 last."}, {"text_idx": "#000004", "text": "8,3 kilomeetrit pika jooksudistantsi la\u0308bis ko\u0303ige nobedamalt 27.39,5ga mullust vo\u0303itu korranud Olavi Allase (Tartu SS Kalev), kellele ja\u0308rgnesid tuntud Pa\u0308rnu triatleet Timmo Jerret (Team Frodo) 28,42,3 ja Enari To\u0303nstro\u0308m (TU\u0308 akadeemiline spordiklubi) 28.50,3ga."}, {"text_idx": "#000005", "text": "\u201ePeale kolme kilomeetrit metsa jo\u0303udes selgus, et ta\u0308na pole nii hea minek, kui siinsamas aasta tagasi,\u201c ra\u0308a\u0308kis vo\u0303idumees, kelle so\u0303nutsi oli to\u0303usunukke raskem vo\u0303tta ja laskumistel pidi seeto\u0303ttu pikemalt taastuma."}, {"text_idx": "#000006", "text": "\u201eJooksu vo\u0303itmine polnud po\u0303himo\u0303tteliselt keeruline,\u201c muigas Allase, kes tuli Tartumaalt Luitejooksule koos oma venna Johannes Lauriga. Enne kevadist maastikukrossi Jo\u0303uluma\u0308el, kus jagatakse va\u0308lja riigi meistritiitlid, plaanib Allase osaleda veel mitmel rahvajooksul. \u201eKindlasti teen kaasa hea so\u0303bra Rauno Laumetsa korraldataval Raadi ta\u0308navajooksul, ko\u0303rged eesma\u0308rgid sean Viljandi ja\u0308rvejooksuks,\u201c avaldas jooksja."}, {"text_idx": "#000007", "text": "Naiste seas vo\u0303itis u\u0308ldarvestuses 31. kohaga lo\u0303petanud Anneli Ratassepp 34,41,2ga, kellele ja\u0308rgnesid Anu Piiroja ja Mirtti Verbitskas (mo\u0303lemad Anu jooksutrennid), ajad vastavalt 34.57,3 ja 36.33,3ga."}, {"text_idx": "#000008", "text": "\u201ePa\u0308ris a\u0308ge jooks oli, ja\u0308in rahule,\u201c ra\u0308a\u0308kis parim naine, kelle so\u0303nutsi tuli vo\u0303it u\u0308llatusena. \u201eMa ei kujutanud u\u0308ldse ette, mida see rada endast kujutab ja kui u\u0308ritus hakkas ka\u0308tte jo\u0303udma, sain teada, et tegemist on sellise u\u0308les-alla rajaga,\u201c ma\u0308rkis Ratassepp, kelle jaoks Luitejooks oli esimene sedalaadi krossijooks."}, {"text_idx": "#000010", "text": "Luitejooks on Eestis ainus klassikaline liikumisu\u0308ritus, kus on vo\u0303imalik osaleda koos koeraga. 5,4 km distantsi vo\u0303itis veteranieas Tarvo Siim greyster To\u0303ruga, aeg 19.28,7. Baltospordi esindajale ja\u0308rgnesid tema klubikaaslane, mullune vo\u0303itja Aigar Kuus lu\u0308hikarvalise linnukoera Dariga (19.45,3) ja Austraalia kelpie Lohega 20.54 kirja saanud Janar Pa\u0308hn (SK Jooksupartner)."}, {"text_idx": "#000013", "text": "Luitejooksu esialgsed tulemused leiab kodulehelt, meeleolukat videoklippi saab vaadata siin. Lo\u0303plikud tulemused avaldatakse hiljemalt 21. aprillil, pildigaleriid hiljemalt 18. aprillil. Kes Rannametsa starti ei jo\u0303udnud, saab 23. aprillini silgata endale sobival ajal ja kohas virtuaalsel Luitejooksul."}, {"text_idx": "#000020", "text": "Lustlik ja liikumisku\u0308llane perepa\u0308ev ootab homme Vaasa parki kaasa lo\u0308o\u0308ma"}, {"text_idx": "#000021", "text": "Kahe Silla jooks muudab 1.-3. septembril liikluskorraldust"}]